David Marques Afonso

Davidas Markešas Afonsas ( g. 1990 m. birželio 25 d.) – Portugalijos futbolo specialistas, futbolo treneris. 

Nuo 2021 m. vadovavo FK Banga Gargždai.

Biografija 
Gimė netoli Lisabonos esančiame Amadoros mieste. Gyventi į Lietuvą atvyko 2012 m., nes įsimylėjo lietuvaitę Sandrą. Gargžduose gyvenantis portugalas Lietuvoje sukūrė šeimą, rado mylimą darbą, išmoko lietuvių kalbą.

Žaidėjo karjera 
Portugalijoje žaidė futbolą, bet didelių aukštumų pasiekti nepavyko, nes sutrukdė patirta trauma.

2017 m. žaidė Banga B sudėtyje. KLFF III lygoje 2017 m. sužaidė du susitikimus ir pasižymėjo įvarčiu. Rungtynėse prieš FK Sokeris pelnė pirmą rungtynių įvartį, o gargždiškiai nugalėjo varžovus net 9:0.

Trenerio darbas 
Lietuvoje dirbo Gargžduose. 2015–2016 m. dirbo „Bangos“ klube, talkino Vaidui Žutautui.

Vėliau treniravo Bangos klubo merginų komandas. MFK Banga žaidė moterų A lygoje, o B ekipa Pirmoje lygoje. Jo treniruojamos merginos iškovojo trečią vietą moterų A lygoje.

2019–2020 m. buvo Lietuvos U-21 rinktinės treneriu, tapo Mariaus Stankevičiaus asistentu.

2020 m. įgijo UEFA PRO trenerio licenciją.

2021 m. dirbo Banga B ekipos treneriu. Pirmoje lygoje gana sėkmingai kovojo su varžovais.

2021 m. birželio 3 d. pakeitė iki tol treneriu dirbusį Tomą Tamošauską. Jį pakeitė portugalas David Afonso, kuris yra dirbęs su „Bangos“ klubo moterų komanda, o 2021 m. treniravo Banga B ekipą.

2021 m. birželio 11 d. įvyko trenerio debiutas šiame poste. Tiesa, gargždiškiai nesugebėjo pasipriešinti FC Hegelmann Litauen ir pralaimėjo rezultatu 0:2.

Pasiekimai

Komandiniai 
 su Bangos merginų komanda
 trečia vieta 2018 ir 2019 m.

Asmeniniai 
MFK Banga
 2017 m. geriausias moterų futbolo treneris.
 FK Banga
 geriausias 2021 m. lapkričio mėnesio treneris.

Išnašos

Nuorodos 
 lietuvosfutbolas.lt
 Soccerway
 Transfermarkt 

Portugalijos futbolo treneriai
Užsienio treneriai Lietuvos futbole